CELEX: 62011TN0257
Language: fi
Date: 2011-05-23 00:00:00
Title: Asia T-257/11: Kanne 23.5.2011 — Pangyrus Ltd v. SMHV — RSVP Design (COLOURBLIND)

16.7.2011   
            
            
               FI
            
            
               Euroopan unionin virallinen lehti
            
            
               C 211/29
            
         Kanne 23.5.2011 — Pangyrus Ltd v. SMHV — RSVP Design
   (COLOURBLIND)
   (Asia T-257/11)
   2011/C 211/62
   Kannekirjelmän kieli: englanti
   
      Asianosaiset
   
   
      Kantaja: Pangyrus Ltd (York, Yhdistynyt kuningaskunta) (edustaja: Solicitor S. Clubb)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: RSVP Design Ltd (Renfrewshire, Yhdistynyt kuningaskunta)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) neljännen valituslautakunnan 23.3.2011 asiassa R 751/2009-4 tekemän päätöksen
            
         
               —
            
            
               palauttamaan sisämarkkinoiden harmonisointiviraston (tavaramerkit ja mallit) mitättömyysosaston 12.5.2009 tekemän ratkaisun
            
         
               —
            
            
               velvoittamaan korvaamaan kantajan oikeudenkäyntikulut
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Sanamerkki COLOURBLIND luokkaan 9, 16, 28, 35 ja 41 kuuluvia tavaroita ja palveluja varten — yhteisön tavaramerkin rekisteröinti nro 3337979
   
      Yhteisön tavaramerkin haltija: Vastapuoli valituslautakunnassa
   
      Yhteisön tavaramerkin mitättömäksi julistamista koskevan vaatimuksen esittäjä: Kantaja
   
      Mitättömäksi julistamista koskevan vaatimuksen perustelut: Mitättömäksi julistamista vaativa asianosainen perustaa vaatimuksensa kahteen perusteeseen, nimittäin neuvoston asetuksen EY N:o 207/2009 53 artiklan 1 kohdan c alakohtaan, kun se luetaan yhdessä 8 artiklan 4 kohdan kanssa siten, että se vetoaa aikaisempaan rekisteröimättömään oikeuteen, jota suojellaan merkki-oikeuden loukkausta (passing-off) koskevan oikeuden nojalla Yhdistyneessä kuningaskunnassa, ja neuvoston asetuksen (EY) N:o 207/2009 52 artiklan 1 kohdan b alakohdassa tarkoitetun vilpillisen mielen olemassaoloon.
   
      Mitättömyysosaston ratkaisu: Yhteisön tavaramerkin rekisteröinnin julistaminen kokonaisuudessaan mitättömäksi
   
      Valituslautakunnan ratkaisu: Mitättömyysosaston ratkaisun kumoaminen ja mitättömäksi julistamista koskevan vaatimuksen hylkääminen
   
      Kanneperusteet: Kantaja katsoo, että valituslautakunta teki oikeudellisen virheen katsoessaan, että (i) yhteisön tavaramerkin haltija ei toiminut vilpillisessä mielessä yhteisön tavaramerkkiä koskevaa hakemusta jättäessään ja (ii) kantaja ei ollut näyttänyt käyttäneensä aikaisempaa merkkiä liike-elämässä ennen sitä päivää, jona riidanalaisen yhteisön tavaramerkin rekisteröintiä oli haettu.